钦定古今图书集成/明伦汇编/氏族典/第451卷 > 《廖用贤尚友录》 > 范晷
## 钦定古今图书集成/明伦汇编/氏族典/第451卷 > 《廖用贤尚友录》 > 范晷

按《晋书范晷传》，“晷字彦长，南阳顺阳人。少游学清河，
遂徙家侨居郡命为五官掾，历河内郡丞，太守裴楷
荐为侍御史。后为冯翊太守，甚有政能，善于绥抚，百
姓爱悦之。征拜少府，出为凉州刺史，转雍州。元康中，
卒于官。二子：广、雅。雅少知名，辟大将军掾，早卒。”